25 392 056 (51ste)
$1 369 miljard (19de)
$53 559 (17de)
$1 417 miljard (13de)
$55 421 (10de)
MOI (2017) 0,939 (3de) – baie hoog
Gini (2014) 35,8(6de) – medium
Australië (Engels: Australia, [əˈstreɪliə, ɒ-], luister (hulp·inligting)), amptelik die Gemenebes Australië (Commonwealth of Australia), is 'n grondwetlike monargie in die Suidelike Halfrond. Australië is die sesde grootste land ter wêreld en die enigste wat 'n hele vasteland beslaan – die Australiese kontinent (die wêreld se oudste, kleinste, droogste en platste vasteland). Australië se staatsgebied sluit daarnaas die eiland Tasmanië en 'n aantal ander eilande in die Indiese Oseaan, die Stille Oseaan en die Suidelike Oseaan in. Australië se buurlande is Indonesië, Oos-Timor en Papoea-Nieu-Guinee in die noorde, die Salomonseilande, Vanuatu en Nieu-Kaledonië in die noordooste en Nieu-Seeland in die suidooste. Dit is 'n grondwetlike monargie en 'n lid van die Britse Statebond.
Sport speel 'n baie belangrike rol in die Australiese kultuur en word ondersteun deur 'n klimaat wat buitemuurse aktiwiteite begunstig; 24% Australiërs ouer as 15 neem gereeld deel aan georganiseerde sportaktiwiteite. Op internasionale vlak het Australië veral sterk spanne in krieket, hokkie, netbal, rugby league en rugby en het hulle ook sterk mededingers in fietsry, roei en swem. Ander sporte wat op nasionale vlak gespeel word sluit Australiese voetbal, perdewedrenne, sokker en motorwedrenne in. Australië het as een van net vyf nasies ook aan elke Olimpiese Somerspele van die moderne era deelgeneem (behalwe vir die Olimpiese Somerspele 1980 in Moskou wat deur verskeie Westerse lande geboikot is), asook aan elke Statebondspele. Dié land het ook as gasheer van die Olimpiese Somerspele 1956 (in Melbourne) en die Olimpiese Somerspele 2000 (in Sydney) opgetree en is sedert 2000 onder die top vyf medaljewenners. Australië was ook die gasheer van die Britse Rykspele 1938 (in Sydney), die Britse Ryk en Statebondspele 1962 (in Perth), die Statebondspele 1982 (in Brisbane), die Statebondspele 2006 (in Melbourne) en die Statebondspele 2018 (in Goudkus). Ander groot internasionale gebeurtenisse wat dikwels in Australië gehou word sluit die Australiese Ope in, een van die vier Grand Slam-tennistoernooie, asook jaarlikse internasionale krieketwedstryde (soos Die As) en die Formule Een Australiese Grand Prix. Korporatiewe en regeringsborge vir baie sporte en topatlete is algemeen in Australië. Uitgesaaide sport is gewild: van die gewildste televisieprogramme sluit die Olimpiese Somerspele en die eindwedstryde van plaaslike en internasionale rugby- en voetbaltoernooie in.
Die Australiese nasionale krieketspan speel sedert 1877 krieket op internasionale vlak en kon vir elke krieketwêreldbekertoernooi kwalifiseer. Hulle kon die toernooi tot dusver vyf keer (in 1987, 1999, 2003, 2007 en 2015) wen, meer as enige ander land. Saam met Nieu-Seeland het Australië ook twee Krieketwêreldbekers aangebied: in 1992 en 2015. Die As word as die tradisionele en belangrikste toekenning in internasionale krieket beskou en word sedert 1882/83 tussen Engeland en Australië uitgespeel.
Die Australiese nasionale rugbyspan het aan elke rugbywêreldbekertoernooi deelgeneem en kon die toernooi tot dusver twee keer wen (in 1991 en 1999), saam met Suid-Afrika se Springbokke die tweede suksesvolste span net ná Nieu-Seeland se All Blacks. In Australië is ook twee rugbywêreldbekertoernooie beslis: Die Rugbywêreldbeker 1987 (saam met Nieu-Seeland) en die Rugbywêreldbeker 2003. Daarbenewens ding die Wallabies jaarliks by die Rugbykampioenskap met die nasionale rugbyspanne van Argentinië, Nieu-Seeland en Suid-Afrika mee. As deel van die Rugbykampioenskap word die Bledisloebeker teen Nieu-Seeland en die Mandela Uitdaagplaat teen Suid-Afrika jaarliks gespeel. Tydens die jaarlikse Superrugby-klubkampioenskap speel vier Australiese rugbyspanne (Brumbies, Melbourne Rebels, Reds en Waratahs) teen vyf spanne uit Nieu-Seeland, drie spanne uit Suid-Afrika, asook een span elk uit Argentinië (Jaguares) en Japan (Sunwolves).
Sokker is die gewildste klubsport (volgens aantal deelnemers) in Australië en sedert 1 Januarie 2006 ding die Australiese nasionale sokkerspan, bekend as die Socceroos, in die AFC se Asiatiese beker mee. Hulle kon die trofee tot dusver een keer wen, tydens die tuistoernooi van 2015. Tot die aansluiting by die AFC in 2006 kon Australië die Oseanië Nasies-beker vier keer wen, die meeste titels net ná die Nieu-Seelandse All Whites. Die Socceroos het tot dusver aan vyf FIFA Sokker-Wêreldbekers deelgeneem (in 1974, 2006, 2010, 2014 en 2018), maar nog nie die toernooi gewen nie.
↑ (en) "National Symbols" (PDF). Parliamentary Handbook of the Commonwealth of Australia (PDF) (29th uitg.). 2005 . Archived from the original on 11 Junie 2007. Besoek op 7 Junie 2007. AS1-onderhoud: BOT: original-url status unknown (link)
↑ (en) "Population clock". Australian Bureau of Statistics website. Commonwealth of Australia. Besoek op 27 Junie 2019.
↑ (en) "2016 Census QuickStats". Australian Bureau of Statistics website. Commonwealth of Australia. Besoek op 27 Junie 2019.
↑ 6,0 6,1 6,2 6,3 (en) "Australia". Internasionale Monetêre Fonds. April 2019. Besoek op 27 Junie 2019.
↑ (en) "Gini Index". Wêreldbank. Besoek op 27 Junie 2019.
↑ (en) Alan Villiers: Australia. In: National Geographic, September 1963, bl. 376
↑ (en) "WHO NAMED AUSTRALIA?". The Sydney Morning Herald (NSW : 1842–1954). NSW: National Library of Australia. 14 Junie 1905. p. 4. Besoek op 24 Augustus 2018.
↑ (en) "Cricket World Cup 2015: Australia crush New Zealand in final". BBC. 29 Maart 2015. Besoek op 24 Augustus 2018.
↑ (en) "New Zealand beat Australia to retain Rugby World Cup". BBC. 31 Oktober 2015. Besoek op 24 Augustus 2018.
↑ (en) "The Top 20 sports played by Aussies young and old(er)". Roy Morgan. 19 Maart 2015. Besoek op 24 Augustus 2018.
↑ (en) "Estimates of Aboriginal and Torres Strait Islander Australians". Australian Bureau of Statistics. Junie 2011. Besoek op 24 Augustus 2018.
(en) "Australia". Encyclopædia Britannica. Besoek op 27 Junie 2019.
(en) "Australia". Central Intelligence Agency. Besoek op 27 Junie 2019.
Ontsluit van "http://af.wiki.sxisa.org/w/index.php?title=Australië&oldid=2016562"
Die bladsy is laas op 17 Julie 2019 om 19:30 bygewerk.